CELEX: 62018TN0655
Language: mt
Date: 2018-10-30 00:00:00
Title: Kawża T-655/18: Rikors ippreżentat fit-30 ta’ Ottubru 2018 – Aupicon et vs SEAE

21.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/45
            
         
      Rikors ippreżentat fit-30 ta’ Ottubru 2018 – Aupicon et vs SEAE
      (Kawża T-655/18)
      (2019/C 25/58)
      Lingwa tal-kawża: il-Franċiż
      
         Partijiet
      
      
         Rikorrenti: Delphine Aupicon (Gaboron, il-Botswana) u għaxar rikorrenti oħra (rappreżentant: N. de Montigny, avukat)
      
         Konvenut: Is-Servizz Ewropew għall-Azzjoni Esterna
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-Deċiżjoni ADMIN(2017)26 tad-Direttur Ġenerali għall-Baġit u għall-Amministrazzjoni tas-Servizz Ewropew għall-Azzjoni Esterna, tad-19 ta’ Diċembru 2017, dwar id-determinazzjoni tal-pajjiżi li fihom il-kundizzjonijiet tal-għajxien huma meqjusa bħala ekwivalenti għall-kundizzjonijiet tal-għajxien tal-Unjoni Ewropea, li ma jagħtux id-dritt għall-ħlas ta’ allowance għall-kundizzjonijiet tal-għajxien imsemmija fl-Artikolu 10 tal-Anness X tar-Regolamenti tal-Persunal – sena finanzjarja 2018;
               
            
                  —
               
               
                  sa fejn ikun neċessarju, tannulla d-dikjarazzjoni tar-remunerazzjoni ta’ Jannar 2018 tar-rikorrenti;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq ksur tat-tielet paragrafu tal-Artikolu 1 tal-Anness X tar-Regolamenti tal-Persunal tal-Unjoni Ewropea, peress li s-SEAE ma adottax dispożizzjonijiet ġenerali ta’ implimentazzjoni skont l-Artikolu 110 tar-Regolamenti tal-Persunal.
               
            
                  2.
               
               
                  It-tieni motiv ibbażat, minn naħa, fuq żbalji manifesti ta’ evalwazzjoni li s-SEAE wettaq fl-analiżi tal-kriterji li għandhom jittieħdu inkunsiderazzjoni fil-kuntest tal-evalwazzjoni tal-allowance għall-kundizzjonijiet tal-għajxien u, min-naħa l-oħra, fuq l-assenza ta’ motivazzjoni rilevanti.